Martti Ahtisaaren koulun vanhempainyhdistys ry

Toimintakertomus 1.9.2021 – 31.8.2022

YLEISTÄ

Martti Ahtisaaren koulun vanhempainyhdistyksen yhdestoista täysi toimintakausi on päättynyt. Yhdistyksen tarkoituksena on edistää oppilaiden vanhempien ja koulun välistä yhteistoimintaa, tukea koteja ja koulua niiden pyrkimyksessä luoda lapsille hyvä oppimis- ja kasvuympäristö sekä edistää heidän tasapainoista ja monipuolista kehitystään. Yhdistyksen tarkoituksena on myös tuoda esille vanhempien kannanottoja koulua ja kasvatusta koskevissa kysymyksissä ja toimia oppilaiden ja vanhempien yhteistyöelimenä.

KOKOUKSET

Martti Ahtisaaren koulun vanhempainyhdistyksen vuosikokous pidettiin 4.10.2021 ja hallitus kokoontui toimintakauden aikana yhteensä 10 kertaa. Suurin osa toimintakauden kokouksista järjestettiin etänä Teamsin kautta vallitsevan koronatilanteen johdosta.

TALOUS

Yhdistyksen toimintaa toimintakauden aikana rahoitettiin jäsenmaksuilla (5€/perhe/toimintakausi) sekä edellisten toimintakausien ylijäämärahoilla. Tällä toimintakaudella teimme myös reppupostina toteutetun jäsenhankintakampanjan, joka oli menestys. Lisäksi vanhempainyhdistyksen alaisena toiminut Kiina-jaosto yhteisellä päätöksellään lahjoitti tammikuussa 2022 vanhempainyhdistykselle kerätyn matkakassansa (863,61 €) koronan vuoksi peruuntuneen matkan johdosta.

Suurimmat yksittäiset kustannukset toimintakaudella syntyivät syksyn polkupyörien katsastuspäivästä sekä kevättapahtumasta.

TOIMINTA

* Polkupyörien katsastuspäivä oli 15.9.2021. Vanhempainyhdistyksen aiempi hallitus teki päätöksen osallistumisesta polkupyörien katsastukseen Liikenneturvaviikolla. Päivän aikana katsastettiin noin 100 pyörää ja pääasiallisena huomautuksena oli lamppujen puute. Palaute tapahtumasta on ollut toistuvasti positiivista ja liikenneturvallisuutta edistävä toiminta on koettu tarpeellisena.
* Vuosikokous 4.10.2021.
* Joulunamut oppilaille joulupuuron yhteydessä 22.12.2020.
* Toimintakauden aikana vanhempainyhdistyksestä on ollut osallistuja/osallistujia oppilashuoltoryhmän kokouksissa, joissa on käsitelty laajalti erilaisia aihekokonaisuuksia otsikolla ’Hyvinvoiva minä’. Tammikuussa koitti vanhempainyhdistyksen vuoro järjestää jotain kokonaisuuteen liittyvää ja saimmekin ohjenuoraksemme teeman ’Hyvä arki’, jonka toteutimme reppupostina koteihin jaettavana koko perheen bingona.
* Martin maastojuoksujen pillimehutarjoilu 31.5.2022. Vanhempainyhdistys tarjosi ja jakoi pillimehut maastojuoksutapahtumassa.
* Vanhempainyhdistys toimitti keväällä yhteensä 3 kpl stipendejä jaettavaksi 5. luokkalaisille.
* Keväällä järjestimme yhteistyössä koulun ja muiden toimijoiden kanssa kevättapahtuman, jossa vanhempainyhdistys oli osallisena järjestämässä yritysaluetta sekä pitämässä grillikahviota. Myyntiartikkeleina olivat jo aiemmilta vuosilta tutut grillimakkarat, pillimehut, kahvi ja tee sekä uutena tulokkaana munkit, joiden menekki makkaroiden rinnalla oli oikein hyvä.
* Lisäksi vanhempainyhdistys on ollut mukana keskustelemassa mm. tietoturva-asioista, koulun ahtaudesta ja piha-alueiden kehittämisestä.

HALLITUS

Puheenjohtaja Linda Kemppainen

Varapuheenjohtaja Elina Voutila

Rahastonhoitaja ja jäsenrekisteri Mikko Pirinen

Sihteeri Tarja Harinen

Päivi Arvonen

Toiminnantarkastaja Paula Liukkonen